Noves incorporacions a la plantilla de l’Ajuntament de Burjassot
2025-07-24

La plantilla de treballadores i treballadors de l’Ajuntament de Burjassot continua creixent, bé amb noves incorporacions, bé a través de processos d’estabilització d’ocupació. Així, en el matí del divendres 3 de maig, l’alcalde de Burjassot, Rafa García, al costat dels regidors i regidores de les àrees i regidories implicades i diferents caps de departament, han donat la benvinguda al personal que recentment s’ha incorporat a la plantilla municipal.

Jesús Ángel Corral s’ha incorporat com a enginyer industrial i Antonio Calabuig Serna, com a tècnic lingüístic, tots dos funcionaris interins. En el pla de l’estabilització d’ocupació, el tècnic Juan Bosco Larrarte Moreno ha estabilitzat plaça com a funcionari de carrera, mentres que han passat a ser laborals fixos César Romero, tècnic d’intervenció social i Maria Pilar Royo Barrachina, psicòloga.